சென்ற வாரம் இண்டர்நெட்டினை இணைக்கும் அவுட்டர்நெட் குறித்து பார்த்தோம். இதே வரிசையில் எக்ஸ்ட்ராநெட் என்றால் எதனைக் குறிக்கிறது என்று பார்க் கலாம். தனிப்பட்ட முறையில் அமைத்து இயக்கப்படும் நெட்வொர்க் அல்லது இணையதளத்தினை இந்த சொல் (Extranet) குறிக்கிறது. இதனைப் பொதுமக்கள் அணுகிப் பயன்படுத்தவோ, பார்க்கவோ முடியாது. நிறுவனம் ஒன்றின் எக்ஸ்ட்ரா நெட் அமைப்பினை, அதன் வாடிக்கையாளர்கள், பயனாளர்கள், நிறுவனக் கூட்டாளிகள், நிறுவனத்திற்கு சரக்கு வழங்குபவர்கள், நிறுவனத்தின் தன்னுரிமை பெற்றவர்கள் மற்றும் அனுமதி பெற்றவர்கள் மட்டுமே இதனை அணுகிப் பயன்படுத்த இயலும். இதனை அணுக, இந்த இணைய தளம் அமைப்பாளர்கள் வழங்கும் பயனாளர் அடையாளம், கடவுச்சொல் ஆகியவை தேவைப்படும். இது பெரும்பாலும் இலவசமாகவே இவர்களுக்கு வழங்கப்படும். தள நிர்வாகிகள் முடிவு செய்திடும் பட்சத்தில், வழங்கப்பட்ட உரிமைகள் நிறுத்தப்படும்.